CELEX: 62011CN0514
Language: da
Date: 2011-11-30 00:00:00
Title: Sag C-514/11 P: Appel iværksat den 30. november 2011 af Liga para a Protecção da Natureza (LPN) til prøvelse af dom afsagt af Retten (Tredje Afdeling) den 9. september 2011 i sag T-29/08, Liga para a Protecção da Natureza (LPN) mod Europa-Kommissionen

25.2.2012   
            
            
               DA
            
            
               Den Europæiske Unions Tidende
            
            
               C 58/2
            
         Appel iværksat den 30. november 2011 af Liga para a Protecção da Natureza (LPN) til prøvelse af dom afsagt af Retten (Tredje Afdeling) den 9. september 2011 i sag T-29/08, Liga para a Protecção da Natureza (LPN) mod Europa-Kommissionen
   (Sag C-514/11 P)
   2012/C 58/02
   Processprog: portugisisk
   
      Parter
   
   
      Appellant: Liga para a Protecção da Natureza (LPN) (ved advogada P. Vinagre e Silva)
   
      De andre parter i appelsagen: Europa-Kommissionen, Kongeriget Danmark, Republikken Finland og Kongeriget Sverige
   
      Appellanten har nedlagt følgende påstande
   
   
               —
            
            
               Delvis annullation af Rettens dom af 9. september 2011 i sag T-29/08 for så vidt som
               
                           1)
                        
                        
                           Retten frifandt Kommissionen for de påstande, der var nedlagt af LPN, der er appellant i den foreliggende sag, (uden at annullere Kommissionens afgørelse af 22. november 2007).
                        
                     
                           2)
                        
                        
                           Retten pålagde LPN at bære sine egne omkostninger og betale Kommissionens omkostninger.
                        
                     eftersom Retten i begge tilfælde anlagde flere urigtige skøn, som dommen er behæftet med.
            
         
               —
            
            
               Appellanten gives medhold i sagen og Kommissionens afgørelse af 22. november 2007 annulleres, for så vidt som den vedrører de dokumenter og dele af dokumenter, som appellanten fortsat fik afslag på aktindsigt i ved afgørelse af 24. oktober 2008.
            
         
               —
            
            
               Europa-Kommissionen tilpligtes at bære sine egne omkostninger og betale appellantens omkostninger i begge instanser.
            
         
      Anbringender og væsentligste argumenter
   
   Retten frifandt Kommissionen i det søgsmål, som LPN havde anlagt med påstand om annullation af Kommissionens afgørelse af 22. november 2007, for så vidt som den vedrører de dokumenter og dele af dokumenter, som appellanten fortsat fik afslag på aktindsigt i ved afgørelse af 24. oktober 2008.
   Den appellerede dom bør ophæves, da der foreligger følgende retlige fejl:
   
               i)
            
            
               Fejlagtig fortolkning af artikel 6, stk. 1, i Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (1)
               
            
         
               ii)
            
            
               Fejlagtig fortolkning af artikel 4 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (2)
               
            
         
               iii)
            
            
               Fejlagtig vurdering ved fordelingen af sagsomkostningerne.
            
         Appellanten gives følgelig medhold i sine påstande i første instans med efterfølgende annullation af Kommisssionens afgørelse af 22. november 2007, for så vidt som den vedrører de dokumenter og dele af dokumenter, som appellanten fortsat fik afslag på aktindsigt i ved afgørelse af 24. oktober 2008.
   
      (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).
   
      (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).